Sub-Neptún

Sub-Neptún alebo subneptún je astronomický pojem, ktorý označuje dva druhy planét. Môže označovať planéty, ktoré majú menší polomer než Neptún, i keď majú vyššiu hmotnosťDetection and characterization of an ultra-dense sub-Neptune planet orbiting the Sun-like star HD 119130, R. Luque et al, 21 Dec 2018; alternatívne môže označovať planéty, ktoré majú menšiu hmotnosť než Neptún, i keď sú väčšie než Neptún (ako supernafúknuté planéty). Niekedy sa používajú obe definície v rámci tej istej vedeckej publikácie.Tidally-Induced Radius Inflation of Sub-Neptunes, Sarah Millholland, 17 Oct 2019 

Planéty podobné Neptúnu sú výrazne vzácnejšie než sub-Neptúny, napriek tomu, že sú len o niečo málo väčšie.Superabundance of Exoplanet Sub-Neptunes Explained by Fugacity Crisis, Edwin S. Kite, Bruce Fegley Jr., Laura Schaefer, Eric B. Ford, 5 Dec 2019 Tento skok v polomeroch oddeľuje sub-Neptúny (s polomermi menšími než 3 polomery Zeme) od Neptúnov (polomer väčší než 3 polomery Zeme). Predpokladá sa, že tento skok je spôsobený tým, že pri hromadení plynu pri vzniku planéty môže atmosféra danej planéty dosiahnuť tlak, pri ktorom sa vodík mení na oceán magmy, čím dochádza k zastaveniu rastu polomeru planéty. Až sa oceán magmy nasýti, môže rast polomeru pokračovať. Planéty, ktoré majú dostatočné množstvo plynu na to, aby došlo k nasýteniu, sú však vzácnejšie, pretože vyžadujú výrazne väčšie množstvo plynu.

 Príklady sub-Neptúnov 
29. novembra 2023 astronómovia oznámili, že objavili šesť sub-Neptúnov, ktoré obiehajú hviezdu HD 110067, s polomermi 1,94 až 2,85 polomerov Zeme. Okrem toho bola objavená planetá GJ 9827d, ktorá obieha okolo hviezdy GJ 9827 a ktorá má približne dvakrát taký polomer a trikrát takú hmotnosť ako Zem. Medzi sub-Neptúny patrí i exoplanéta K2-18b, na ktorej by podľa štúdií z roku 2025 mohol existovať život, i keď táto teória bola spochybnená.

 Referencie 

 Pozri aj 
 Mini-Neptún
 Superzem

 Ďalšia literatúra 
The nature and origins of sub-Neptune size planets, Jacob L. Bean, Sean N. Raymond, James E. Owen, 22 Oct 2020 

 Zdroj 

Kategória:Planéty